આ બાજુ બીજો એક જાણીતો ડેવલપર કહે છે, ‘અફૉર્ડેબલ હાઉસિંગના અર્થને નાણાપ્રધાને સ્પષ્ટ નથી કયોર્. ધારો કે આપણે માનીએ કે એક નાનું ઘર પચીસ સ્ક્વેરમીટર અથવા ચાલીસ સ્ક્વેરમીટરનું હોય તો આવાં અફૉર્ડેબલ ઘર માટે કોણ લાયકાત ધરાવે છે? વળી હમણાં પૂરતું જો એક વ્યક્તિ વર્ષના એક લાખ રૂપિયા કમાતી હોય તો એનો અર્થ એમ થયો કે તેની કમાણી મહિને આઠ હજાર રૂપિયાની છે. એટલે આ વ્યક્તિ માટે પરવડે એવું ઘર ત્રણ લાખ રૂપિયા સુધી જઈ શકે છે. હવે આજના બાંધકામનો ખર્ચ અને જમીનની કિંમત આંકવા જઈએ તો આજના સમયે આ બિલકુલ અશક્ય છે. આવું તો ગ્રામીણ વિસ્તારોમાં જ શક્ય બની શકે.’